מעובד מתוך **"לדמותו של מנהיג" / הרב מיכל יהודה ליפקוביץ'**

"רובם של האנשים מקבלים את החלטותיהם ומכלכלים את מעשיהם על פי שיקולי טובתם. תדיר ומצוי הוא כי כאשר יזדקק האדם לקבל החלטה בנוגע למעשה זה או אחר, היעשה או לא יעשה, טבעו של האדם הוא כי החלטה זו מתקבלת בשכלו ובליבו על פי טובתו והנאתו. אדם מטבעו מקושר הוא לעצמו ולגופו ומשכך ינהג בדרך אשר תסב לו את ההנאה הגדולה ביותר והמידית ביותר. אדם שכזה אין הוא יכול להיות מנהיג. מנהיג צריך להיות כזה אשר ידע לקבל את ההחלטות הטובות לכלל הציבור. החלטות שאינן נובעות משאיפה עצמית כזו או אחרת או משיקולים עצמיים. מנהיג הוא זה אשר ימצא את הכוחות לקבל החלטות שיתכן ומזיקות לו בטווח הקצר או הארוך אולם בסופו של יום הינם ההחלטות הטובות ביותר והמועילות ביותר לכלל הציבור.

אלו הרודפים אחר השררה, אלו המבקשים לעצמם הנהגה זו או הנהגה אחרת, הם אלו אשר אינם ראויים להנהיג את כלל ישראל. אנשים אשר כאלו הרי מונעים מאינטרסים אישיים ומטובות הנאה כאלו ואחרות. ומכך וכפי שהשכלנו לדעת הרי אין הם מתאימים כלל ועיקר להיות מנהיגים לעם קדוש.

דווקא האיש אשר צריכים להשפיע עליו בדברים ( = כלומר לשכנעו), והוא לכשעצמו מסתתר בד' אמות של הלכה ואינו מעוניין כלל בהנהגה ובשררה, דווקא הוא זה אשר טובת ותועלת הציבור תעמוד לנגד עיניו בכל אשר יעשה ויחליט.

אותו אדם הוא האיש אשר מרבים עליו בדברים (=צריכים לשכנעו בחשיבות התפקיד), ואומרים לו "אשריך שזכית להנהיג בנים של מקום (= של אלוהים)". רק זה אשר שמע את ה"אשריך" ורק אז ניאות ליטול על עצמו עול המשא הגדול והקדוש הזה, רק הוא זה הראוי להתעטר בכתר תפארת הנהגת עם ה'".

**שאלות לסיכום:**

* מדוע לפי הרב ליפקוביץ' אין לסמוך על מנהיגים אשר חפצים בהנהגה?
* כיצד ניתן אפוא לדעת מי הוא המנהיג הראוי לדעתו של הרב?

http://beinenu.com/sites/default/files/alonim/84\_41\_73.pdf